title: A Bizottság (EU) 2017/2447 végrehajtási rendelete (2017. december 20.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
               28.12.2017

               HU

               Az Európai Unió Hivatalos Lapja

               L 346/4

         A BIZOTTSÁG (EU) 2017/2447 VÉGREHAJTÁSI RENDELETE
   (2017. december 20.)
   az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
   mivel:

               (1)

               Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

               (2)

               A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy az irányadó árakat bizonyos termékek behozatalának vonatkozásában a származási hely szerinti árkülönbségek figyelembevételével módosítani kell.

               (3)

               Ezért az 1484/95/EK rendeletet ennek megfelelően módosítani kell.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1484/95/EK rendelet I. melléklete helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 20-án.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 150., 2014.5.20., 1. o.

      (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

      MELLÉKLET
      „
            I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikkben említett biztosíték
                        (EUR/100 kg)

                        Származási hely (1)

                        0207 12 10

                        A Gallus domesticus fajhoz tartozó szárnyasok, tisztított és bontott, 70 %-os csirke, fagyasztva

                        115,7

                        0

                        AR

                        0207 12 90

                        A Gallus domesticus fajhoz tartozó szárnyasok, tisztított és bontott, 65 %-os csirke, fagyasztva

                        119,3

                        0

                        AR

                        163,3

                        0

                        BR

                        0207 14 10

                        A Gallus domesticus fajhoz tartozó szárnyasok darabolva, csont nélkül, fagyasztva

                        250,6

                        15

                        AR

                        225,2

                        22

                        BR

                        303,0

                        0

                        CL

                        241,5

                        18

                        TH

                        0207 27 10

                        Pulyka darabolva, csont nélkül, fagyasztva

                        331,5

                        0

                        BR

                        313,6

                        0

                        CL

                        0408 91 80

                        Tojás, héj nélkül, szárítva

                        320,6

                        0

                        AR

                        1602 32 11

                        A Gallus domesticus fajhoz tartozó szárnyasokból készült termékek főzés nélkül

                        217,3

                        21

                        BR

                  ”

         (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint. A »ZZ« kód jelentése: »egyéb származási hely«.


title: A Bizottság (EU) 2018/128 végrehajtási rendelete (2018. január 25.) a 167/2013/EU európai parlamenti és tanácsi rendeletnek a mezőgazdasági és erdészeti járművek jóváhagyására és piacfelügyeletére vonatkozó közigazgatási követelmények tekintetében történő végrehajtásáról szóló (EU) 2015/504 végrehajtási rendelet egyes nyelvi változatainak helyesbítéséről (EGT-vonatkozású szöveg. )

text:
               26.1.2018

               HU

               Az Európai Unió Hivatalos Lapja

               L 22/16

         A BIZOTTSÁG (EU) 2018/128 VÉGREHAJTÁSI RENDELETE
   (2018. január 25.)
   a 167/2013/EU európai parlamenti és tanácsi rendeletnek a mezőgazdasági és erdészeti járművek jóváhagyására és piacfelügyeletére vonatkozó közigazgatási követelmények tekintetében történő végrehajtásáról szóló (EU) 2015/504 végrehajtási rendelet egyes nyelvi változatainak helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   Tekintettel az Európai Unió működéséről szóló szerződésre,
   Tekintettel a mezőgazdasági és erdészeti járművek jóváhagyásáról és piacfelügyeletéről szóló, 2013. február 5-i 167/2013/EU európai parlamenti és tanácsi rendeletre (1) és különösen annak 34. cikke (3) bekezdésére,
   mivel:

               (1)

               Az (EU) 2015/504 bizottsági végrehajtási rendelet (2) észt, finn, görög, horvát, lett, litván, máltai, olasz, portugál, román, spanyol, svéd és szlovén nyelvi változata hibát tartalmaz, ugyanis a „STAGE 3” kifejezést angolul kell feltüntetni a IV. melléklet 4.2.1.3. pontjában.

               (2)

               Ezenkívül az (EU) 2015/504 végrehajtási rendelet észt, görög, horvát, lett, litván, portugál és román nyelvi változata további hibát tartalmaz, ugyanis a „C2a STAGE 1” kifejezést angolul kell feltüntetni a IV. melléklet 1. függelékének 3. és 4. pontjában szereplő mintákban.

               (3)

               További hibákat tartalmaz az (EU) 2015/504 végrehajtási rendelet észt nyelvi változata, pontosabban IV. mellékletének 2.1.1.6–2.1.1.9. pontja és 4.2.1.6–4.2.1.9. pontja, valamint ugyanazon melléklet 1. függelékének 1–6. pontja a jogszabályban előírt táblák mintáját jelölő egyes betűket illetően.

               (4)

               További hibákat tartalmaz az (EU) 2015/504 végrehajtási rendelet spanyol nyelvi változata, pontosabban IV. mellékletének 2.1.1.6., 2.1.1.7., 2.1.1.9., 4.2.1.6., 4.2.1.7. és 4.2.1.9. pontja a jogszabályban előírt táblák mintáját jelölő egyes betűket illetően.

               (5)

               Az (EU) 2015/504 végrehajtási rendelet észt, finn, görög, horvát, lett, litván, máltai, olasz, portugál, román, spanyol, svéd és szlovén nyelvi változatát ezért ennek megfelelően helyesbíteni kell. Ezek a helyesbítések a többi nyelvi változatot nem érintik.

               (6)

               Az e rendeletben meghatározott intézkedések összhangban vannak a 167/2013/EU rendelet 69. cikkének (1) bekezdésében említett bizottság véleményével,

         ELFOGADTA EZT A RENDELETET:
   1. cikk

      (a magyar változatot nem érinti)

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. január 25-én.

            a Bizottság részéről

            az elnök

         Jean-Claude JUNCKER

      (1)  HL L 60., 2013.3.2., 1. o.

      (2)  A Bizottság (EU) 2015/504 végrehajtási rendelete (2015. március 11.) a 167/2013/EU európai parlamenti és tanácsi rendeletnek a mezőgazdasági és erdészeti járművek jóváhagyására és piacfelügyeletére vonatkozó közigazgatási követelmények tekintetében történő végrehajtásáról (HL L 85., 2015.3.28., 1. o.).